9.  การจัดการ

(1) โครงสร้างการจัดการ

บริษัทมี คณะกรรมการ 3 ชุด คือ คณะกรรมการบริษัท คณะกรรมการตรวจสอบ
และคณะกรรมการบริหาร คณะกรรมการแต่ละคณะมีขอบเขตอำนาจและหน้าที่ดังนี้

(1) คณะกรรมการบริษัท มีจำนวน 17 คน ดังมีรายนามดังนี้

  ------ ---------------------------- -----------------------------------
  1.     นายวรวีร์ หวั่งหลี                ประธานกรรมการ

  2.     นายสุจินต์ หวั่งหลี                ประธานกรรมการบริหาร

  3.     นายนิพล ตั้งจีรวงษ์               กรรมการผู้อำนวยการ

  4 .    นายทำนุ หวั่งหลี                 กรรมการ

  5.     นายวุฒิชัย หวั่งหลี                กรรมการ

  6.     นายสุพจน์ หวั่งหลี                กรรมการ

  7.     นายเซ็นซูฮวย                   กรรมการ

  8.     นายเทียน หวั่งหลี                กรรมการ

  9.     นายสมพร วิชชุรัตพร              กรรมการรองกรรมการผู้อำนวยการ

  10.    นายอูโด อาร์ ครูเกอร์            กรรมการ ลาออกเมื่อ มีค. 43

  11.    นายมิคาอิล ดิ๊กมาน               กรรมการ

  12.    นายสุเทพ หวั่งหลี                กรรมการ

  13.    นายประภัส เอี่ยมอำไพ            กรรมการ

  14.    น.ส. นฤอร พงศบริพัตร           กรรมการ

  15.    นายอเล็กซานเดอร์ อันเคิล         กรรมการ

  16.    นายประมนต์ สุธีวงศ์              กรรมการอิสระและกรรมการตรวจสอบ

  17.    นายหิรัญ รดีศรี                  กรรมการ และประธานกรรมการ ตรวจสอบ

  18.    นายเกียรติ ศรีจอมขวัญ            กรรมการอิสระและกรรมการตรวจสอบ
  ------ ---------------------------- -----------------------------------

ตามข้อบังคับบริษัท คณะกรรมการมีอำนาจหน้าที่ตัดสินใจและดูแลการดำเนินงานของบริษัท
เว้นแต่เรื่องดังต่อไปนี้ ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ

(1) เรื่องที่กฎหมายกำหนดให้ต้องได้รับมติที่ประชุมผู้ถือหุ้น

(2) การทำรายการที่เกี่ยวโยงที่มีตามประกาศของ ตลาดหลักทรัพย์
    กำหนดให้บริษัทต้องเปิดเผยและรายงานต่อตลาดหลักทรัพย์ และผู้ถือหุ้น

(3) การซื้อหรือขายสินทรัพย์สำคัญที่อยู่ในเกณฑ์ที่ต้องรายงานต่อตลาดหลักทรัพย์

(ข) คณะกรรมการตรวจสอบ มีจำนวนกรรมการ 3 คน ประกอบด้วย ประธานกรรมการตรวจสอบ
1 คน และกรรมการตรวจสอบอีก 2 คน ดังรายนามต่อไปนี้

  -------- ---------------------------- ----------------------------------
  1.       นายหิรัญ รดีศรี                  ประธานกรรมการตรวจสอบ

  2.       นายประมนต์ สุธีวงศ์              กรรมการตรวจสอบ

  3.       นายเกียรติ ศรีจอมขวัญ            กรรมการตรวจสอบ
  -------- ---------------------------- ----------------------------------

คณะกรรมการตรวจสอบมีหน้าที่และความรับผิดชอบดังนี้

1.  สอบทานให้บริษัทมีการรายงานทางการเงินอย่างถูกต้องและชัดเจน

2.  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอ แต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

7.  ปฏิบัติการอื่นใดตามที่คณะกรรมการของบริษัทมอบอำนาจด้วยความเห็นชอบจากคณะกรรมการตรวจสอบ

  คณะกรรมการตรวจสอบมีอำนาจดังนี้

1.  สามารถเชิญกรรมการ ผู้บริหาร หัวหน้าหน่วยงาน หรือพนักงานของบริษัทหารือ
    หรือตอบคำถามคณะกรรมการตรวจสอบ

2.  สามารถขอคำปรึกษาจากผู้เชี่ยวชาญของบริษัท
    หรืออาจจ้างที่ปรึกษาหรือผู้เชี่ยวชาญภายนอกได้หากมีความจำเป็น

3.  ให้ความเห็นชอบในการแต่งตั้งโยกย้ายและพิจารณาความดีความชอบของหัวหน้าฝ่ายตรวจสอบภายใน

(ค) คณะกรรมการบริหาร มีจำนวน 4 คน ประกอบด้วยบุคคลดังรายนามต่อไปนี้

  -------- ---------------------------- ----------------------------------
  1.       นายสุจินต์ หวั่งหลี                ประธานกรรมการบริหาร

  2.       นายนิพล ตั้งจีรวงษ์               กรรมการผู้อำนวยการ

  3.       นายสมพร วิชชุรัตพร              กรรมการรองกรรมการผู้อำนวยการ

  4.       นายรุ่งโรจน์ สัตย์สัณห์กุล           รองกรรมการผู้อำนวยการ
  -------- ---------------------------- ----------------------------------

  คณะกรรมการบริหารมีขอบเขตหน้าที่ รับความผิดชอบ ดังนี้

1.  รับผิดชอบในการควบคุม ดูแล การปฏิบัติงานของฝ่ายจัดการให้ดำเนินไปตามนโยบาย
    และแผนงานหลัก ที่ได้รับมอบหมายจากคณะกรรมการบริษัท
    ให้เป็นดำเนินไปอย่างมีประสิทธิภาพและประสิทธิผล

2.  รับผิดชอบ ในการจัดทำนโยบาย งบประมาณ แนวทาง
    และแผนงานหลักในการดำเนินธุรกิจของบริษัท เสนอต่อคณะกรรมการ

3.  รับผิดชอบในการควบคุม ดูแล ให้บริษัทปฏิบัติตามกฎหมายว่าหลักทรัพย์และตลาดหลักทรัพย์
    พระราชบัญญัติประกันวินาศภัย พระราชบัญญัติบริษัทมหาชน
    และกฎหมายอื่นที่เกี่ยวข้องตลอดจนข้อกำหนดหรือประกาศที่ออกตามกฎหมายดังกล่าว

4.  รับผิดชอบในการดูแลให้บริษัทปฎิบัติตามมาตรฐานการบัญชีที่รับรองโดยทั่วไป
    ให้มีการจัดทำงบการเงินที่แสดงถึงฐานะการเงินและผลการดำเนินงานของบริษัทที่เป็นจริงอย่างรอบคอบและสมเหตุสมผล

5.  รับผิดชอบในการประเมินและวิเคราะห์ความเสี่ยงในการประกอบธุรกิจของบริษัท
    และกำหนดมาตรการที่เหมาะสมเพื่อบริหารความเสี่ยง เสนอต่อคณะกรรมการบริษัท

6.  รับผิดชอบในการปฏิบัติงานอื่น ตามที่คณะกรรรมการบริษัทมอบหมาย

  อำนาจการในการดำเนินงานของคณะกรรมการบริหาร

1.  มีอำนาจในการจัดการตาม นโยบาย งบประมาณ และแผนงาน ของบริษัท

2.  มีอำนาจในการกระจายอำนาจในการบริหารให้แก่ผู้รับผิดชอบงานบริหารของบริษัทในระดับถัดลงไป

3.  มีอำนาจในการจัดการและดำเนินการต่าง ๆ ในเรื่องการรับประกันภัย
    การจัดการสินไหมทดแทน และการลงทุน ในการจัดการธุรกิจโดยปรกติ

4.  มีอำนาจในการจัดซื้อ จัดจ้าง จำหน่ายจ่ายโอน และอนุมัติค่าใช้จ่าย
    ภายในวงเงินที่คณะกรรมการบริษัทกำหนด

5.  มีอำนาจอนุมัติค่าใช้จ่ายที่เกินงบประมาณได้ ภายในวงเงินที่คณะกรรมการบริษัทกำหนด

(2) การสรรหากรรมการและผู้บริหาร

กรรมการของบริษัทจะต้องได้รับการเลือกตั้งจากที่ประชุมผู้ถือหุ้น ในกรณีการแต่งตั้งกรรมการอิสระ
ประธานกรรมการบริหารจะเป็นผู้สรรหาและปรึกษากับกรรมการท่านอื่น ๆ เพื่อพิจารณา
บุคคลที่มีคุณสมบัติเหมาะสมและเสนอต่อประธานกรรมการ เพื่อเสนอต่อที่ประชุมผู้ถือหุ้นเพื่อพิจารณา
ส่วนกรรมการรายอื่น ประธานกรรมการบริษัทโดยการปรึกษากรรมการท่านอื่น ๆ
จะเป็นผู้เสนอรายชื่อบุคคลที่เหมาะสมให้ที่ประชุมผู้ถือหุ้นเป็นผู้เลือก
ผู้ถือหุ้นจะเสนอชื่อบุคคลอื่นเพื่อเข้ารับการเลือกตั้งก็ได้

  วิธีการเลือกตั้งกรรมการผ่านที่ประชุมผู้ถือหุ้น

ข้อบังคับของบริษัทกำหนดหลักเกณฑ์และวิธีการในการเลือกตั้งกรรมการโดยผ่านที่ประชุมผู้ถือหุ้น ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดลงคะแนนเสียงให้แก่ผู้สมัครที่ตนลงคะแนน
    โดยวิธีการเลือกตั้งจะเลือกตั้งเป็นรายบุคคลหรือหลายคนก็ได้

3.  บุคคลที่ได้รับคะแนนเสียงสูงสุดตามลำคับลงมาเป็นผู้ที่ได้รับการเลือกตั้งเป็นกรรมการเท่าจำนวนกรรมการที่จะเลือกตั้งในคราวนั้น
    ในกรณีที่มีคะแนนเสียงเท่ากันเกินจำนวนกรรมการที่จะเลือกตั้ง
    ให้ประธานที่ประชุมเป็นผู้ออกเสียงชี้ขาด

(3) ค่าตอบแทนผู้บริหาร

1.  ค่าตอบแทนที่เป็นตัวเงิน

ก. ค่าตอบแทนรวมของกรรมการ 19 คน ในรอบปี 2543 เป็นจำนวนเงินรวมทั้งสิ้น 1,334,180
บาท แบ่งเป็นค่าเบี้ยประชุม เป็นจำนวนเงิน 500,000 บาท ค่าบำเหน็จกรรมการ จำนวนเงิน
554,180 บาท และ ค่าเบี้ยประชุมกรรมการตรวจสอบ จำนวนเงิน 280,000 บาท

ข. ค่าตอบแทนรวมของกรรมการบริหารและผู้บริหารรายที่ สี่ทุกราย ของบริษัททุกคนรวม 15 คน
เป็นเงิน 19,468,283 บาท แยกเป็นเงินเดือน 17,894,283 บาท โบนัส 1,574,000 บาท

( 3.2 ) ค่าตอบแทนอื่น

บริษัทมีเงินกองทุนสำรองเลี้ยงชีพให้พนักงานของบริษัท
โดยพนักงานทุกคนมีสิทธิสมัครเข้าเป็นสมาชิกของกองทุน พนักงานที่เป็นสมาชิกของกองทุนจะจ่าย 5%
จากเงินเดือน และบริษัทสมทบจ่ายให้ 5% เงินกองทุนสำรองเลี้ยงชีพดังกล่าว
ได้มอบหมายให้บริษัทจัดการกองทุนสำรองเลี้ยงชีพเป็นผู้บริหารกองทุนดังกล่าว
ผู้บริหารของบริษัทที่เป็นสมาชิกของกองทุนดังกล่าวมีจำนวน 14 คน
และเงินสมทบที่บริษัทจ่ายเข้ากองทุนสำรองเลี้ยงชีพสำหรับผู้บริหารดังกล่าว คิดเป็นเงินรวมทั้งสิ้น
738,932 บาท

2.  จำนวนหุ้นสามัญทั้งหมดของผู้บริหารที่เพิ่มขึ้นหรือลดลงในปีที่ผ่านมา

  ----------------------- ----------------------- ------------------------
  รายชื่อ                   จำนวนหุ้น ที่ถือ ณ วันสิ้นปี     จำนวนที่เพิ่ม (ลดลง) จากปีก่อน

  1. นายวรวีร์ หวั่งหลี        0                       0

  2. นายสุจินต์ หวั่งหลี        993,284                 219,818

  3. นายนิพล ตั้งจีรวงษ์       41,000                  0

  4 นายทำนุ หวั่งหลี          228,125                 0

  5. นายวุฒิชัย หวั่งหลี        328,880                 81,000

  6. นายสุพจน์ หวั่งหลี        238,065                 15,000

  7. นายเซ็นซูฮวย           0                       0

  8. นายเทียน หวั่งหลี        1,427,335               0

  9. นายสมพร วิชชุรัตพร      0                       0

  10. นายมิคาอิล ดิ๊กมาน      0                       0

  11. นายสุเทพ หวั่งหลี       64,600                  0

  12 นายประภัส เอี่ยมอำไพ    44,000                  0

  13. น.ส. นฤอร พงศบริพัตร  47,000                  0

  14. นายอเล็กซานเดอร์      0                       0
  อันเคิล                                           

  15. นายประมนต์ สุธีวงศ์     0                       0

  16. นายหิรัญ รดีศรี         0                       0
  ----------------------- ----------------------- ------------------------

  ----------------------- ----------------------- ------------------------
  รายชื่อ                   จำนวนหุ้น ที่ถือ ณ วันสิ้นปี     จำนวนที่เพิ่ม (ลดลง) จากปีก่อน

  17. นายเกียรติ ศรีจอมขวัญ   18,000                  0

  18. นายรุ่งโรจน์ สัตย์สัณห์กุล  0                       0

  19. นายปิติพงศ์ พิศาลบุตร    41,750                  10,000

  20. นางคนึงนิจ ภิรมย์       0                       0

  21. น.ส. จรินทร์ อัชชโคสิต  23,650                  3,600

  22. นายทวีศักดิ์ หมัดเนาะ    0                       0

  23. นางปุรณี จัยวัฒน์        10,900                  10,000

  24. นายจิตต์ประสงค์ อิศรภักดี 10,000                  10,000

  25. นายนิวัตร์ เรือนทองดี    3,000                   3,000

  26. นายอดุล พัฒนะภูมิ       0                       0
  ----------------------- ----------------------- ------------------------

หมายเหตุ แสดงหุ้นของผู้บริหาร ณ วันที่ 31 ธันวาคม 2543

(4) การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน

(5) การดูแลเรื่องการใช้ข้อมูลภายใน

บริษัทกำหนดให้ผู้บริหารต้องปฏิบัติตามกฎเกณฑ์ที่ตลาดหลักทรัพย์กำหนดไว้
โดยต้องรายงานการซื้อขายหลักทรัพย์ให้บริษัททราบทุกครั้ง

(6) บุคลากร

บริษัทมีพนักงาน ณ วันที่ 20 มกราคม 25444 จำนวน 283 คน แยกตามฝ่ายได้ดังนี้

  ------------------------------------------ ----------------------------
  ฝ่าย                                        จำนวนพนักงาน

  ผู้บริหาร                                     4

  การตลาด                                    15

  พัฒนาธุรกิจสุขภาพ                              4

  รับประกัน                                    25
  ------------------------------------------ ----------------------------

  ------------------------------------------ ----------------------------
  ฝ่าย                                        จำนวนพนักงาน

  พัฒนาเทคนิค                                  6

  กิจการสาขา                                  99

  สินไหมทดแทน                                 34

  พัฒนาองค์กร                                  3

  วางแผนและวิชาการ                            9

  ธุรการ                                      17

  การเงิน                                     26

  บริหารสินทรัพย์                                18

  ระบบข้อมูล                                   20

  สำนักตรวจสอบภายใน                           3

  รวม                                        283
  ------------------------------------------ ----------------------------

ภายหลังภาวะวิกฤตทางเศรษฐกิจ ซึ่งเกิดขึ้นในปี พ.ศ.2540
บริษัทได้พยายามปรับองค์กรให้สามารถรักษาสถานภาพอยู่ได้อย่างยั่งยืนและมั่นคง นับแต่ปี 2541
จนถึงปัจจุบัน จำนวนพนักงานค่อนข้างคงที่ เนื่องมาจากนโยบายตรึงอัตรากำลังคน (Manpower
Freezing) โดยหันไปเน้นกิจกรรมเพิ่มประสิทธิภาพในกระบวนการผลิต และการใช้เทคโนโลยี
เพื่อเพิ่มผลิตภาพต่อจำนวนประชากร (Productivity per Head) เป็นสำคัญ
ซึ่งได้แสดงผลให้เห็นอย่างเด่นชัด เมื่อจำนวนเบี้ยประกันภัยรับเพิ่มขึ้นในปี 2543
ขณะที่จำนวนพนักงานไม่เพิ่มขึ้นเลย เมื่อเทียบกับปี 2539 หรือปีก่อนเกิดวิกฤตเศรษฐกิจ
ซึ่งมียอดเบี้ยประกันภัยรับที่ต่ำกว่า

การลดค่าใช้จ่ายด้านพนักงาน
เพื่อปรับองค์กรให้สอดคล้องกับความสามารถในการหารายได้ที่ลดลงนับแต่เกิดวิกฤต
ส่วนหนึ่งได้แก่การปรับลดอัตราการจ่ายโบนัส จากที่เคยได้รับเฉลี่ยคนละ 2 ถึง 4 เดือน
เหลือเพียงคนละ 1 เดือนในปี 2540 ถึง 2542 ในขณะที่จำนวนพนักงานและการจ่ายเงินเดือน
ยังคงเป็นไปตามปกติ อย่างไรก็ตามในการดำเนินงานปี 2543 ได้มีการกำหนดเป้าหมายที่ชัดเจน
เพื่อให้พนักงานร่วมกันทำงาน เมื่อผลประกอบการทั้งด้านยอดเบี้ยประกันภัยรับ
และผลกำไรของบริษัทบรรลุเป้าหมายที่กำหนด การจ่าย incentive โบนัสอีกคนละ 1 ถึง 3
เดือน เป็นสิ่งที่อาจเป็นไปได้

สำหรับนโยบายการพัฒนาพนักงาน
บริษัทสนับสนุนพนักงานทุกคนให้เข้ารับการศึกษาฝึกอบรมในหลักสูตรต่างๆกับสถาบันประกันภัยไทย (
Thailand Insurance Institute; TII ) ซึ่งเน้นเนื้อหาทางด้านเทคนิคประกันวินาศภัย (
Insurance Technique) อย่างเปิดกว้าง พนักงานมีสิทธิสมัครเข้าศึกษาอย่างไม่มีข้อจำกัด
โดยบริษัทสนับสนุนทั้งด้านเวลา ค่าใช้จ่าย และการปรับเงินเดือนเมื่อศึกษาจนจบในแต่ละระดับขั้น
ทั้งนี้ โดยเล็งเห็นว่า การศึกษาวิชาทางด้านเทคนิคประกันภัย
นอกจากจะทำให้พนักงานมีความรู้อย่างเพียงพอแก่การประกอบวิชาชีพด้านประกันภัยอย่างมืออาชีพได้แล้ว
ยังช่วยให้การบริการและการสร้างความเข้าใจที่ถูกต้องแก่ลูกค้าและประชาชนทั่วไปดีขึ้น
ซึ่งย่อมส่งผลที่ดีต่อภาพพจน์ของธุรกิจประกันภัยโดยส่วนรวมด้วย

ส่วนการพัฒนาทักษะพนักงานด้านเทคนิคการปฏิบัติงาน (Technical Skills)
ทักษะด้านการทำงานร่วมกับผู้อื่น (Human Skills)
และทักษะด้านการใช้ความคิดอ่านอย่างมีเหตุผล (Conceptual Skills)
บริษัทได้จัดหลักสูตรทั้งการฝึกอบรมในห้องเรียน (Class room training)
และการฝึกปฏิบัติในขณะทำงาน (On the job training)
ด้วยหลักสูตรต่างๆที่จัดทำเป็นแผนฝึกอบรมอย่างครบถ้วน
และครอบคลุมอย่างทั่วถึงทุกระดับชั้นของพนักงาน
รวมทั้งส่งเสริมให้พนักงานเข้าสัมมนากับสถาบันภายนอก ในหัวข้อที่เกี่ยวข้อง
ตลอดจนสนับสนุนให้ศึกษาต่อในระดับปริญญาโท หรือหลักสูตรพัฒนาผู้บริหารระยะสั้น
เพื่อให้พนักงานมีความรู้ทางด้านทักษะการบริหาร (Management Skills)
อย่างเพียงพอสำหรับที่จะพัฒนาให้เป็นผู้บริหารระดับสูงในอนาคต

ผังองค์การของบริษัทแสดงในหน้าถัดไป

[]